Poliisimestari (muumit)

**Poliisimestari** () on hahmo Tove Janssonin luomissa *[[Muumipeikko (sarjakuva)|Muumipeikko]]*-sarjakuvissa ja niihin perustuvissa animaatioissa. Muumikirjoissa hahmo ei esiinny. Hän on poliisi, joka valvoo Muumilaaksoa. Poliisimestari on Posteljoonin ohella yksi harvoista, jolla on virallinen ammatti Muumilaaksossa. Tosin hänen tehtävänsä ovat suhteellisen vähäiset, koska Muumilaaksossa eletään enimmäkseen niin rauhallista, sävyisää elämää. Laakson ainoa vakituinen rikollinen on Haisuli eikä tämäkään tee kovin pahoja rikoksia. Poliisimestarilla on hyvät suhteet Muumilaakson asukkaisiin.

Poliisimestari pukeutuu yleensä siniseen mantteliin ja siniseen kypärään. Toisinaan hänellä on myös piippu. Hän on hemuli, joten hänellä on pitkähkö kuono ja vaalea iho. Poliisimestari työskentelee Muumilaakson poliisiasemalla, jossa on vankilakoppi, työhuone ja yläkerta. Yläkertaa ei ole koskaan näytetty sisältäkäsin. Poliisimestarin lempiharrastus on ruusujen hoitaminen.

*[[Muumilaakson tarinoita|Muumilaakson tarinoiden]]* alkuperäisessä, Yleisradion esittämässä suomenkielisessä versiossa Poliisimestarin äänenä toimii Tapio Hämäläinen. Poikkeuksena on jakso *[[Luettelo televisiosarjan Muumilaakson tarinoita jaksoista#100. Punainen täysikuu / Punainen kuutamo|Punainen täysikuu]]*, jossa äänenä toimii Ilkka Merivaara. Sarjan uudessa remasteroidussa, MTV:n esittämässä versiossa äänenä on Jarmo Koski. *Muumilaakson tarinoissa* Poliisimestarilla on romanttinen suhde Mymmelin tyttären kanssa.

Poliisimestarilla on veljenpoika Launo, joka esiintyy Lars Janssonin piirtämässä sarjakuvassa *Poliisimestarin veljenpoika* sekä siihen perustuvassa samannimisessä *Muumilaakson tarinoiden* jaksossa. Myös Launo ryhtyy poliisiksi Muumilaaksoon, mutta aiheuttaa ongelmia liiallisella virkainnokkuudellaan. Launon suomenkielinen ääninäyttelijä on Yleisradion dubbauksessa Ilkka Merivaara ja MTV:n dubbauksessa Jon-Jon Geitel.

Poliisimestari esiintyy *[[Muumilaakson tarinoita|Muumilaakson tarinoiden]]* jaksoissa *[[Luettelo televisiosarjan Muumilaakson tarinoita jaksoista#6. Pikkuruiset vieraat / Tiuhti ja Viuhti|Pikkuruiset vieraat]]*, *[[Luettelo televisiosarjan Muumilaakson tarinoita jaksoista#8. Taikurin taika / Taikuri ja kuningasrubiini|Taikurin taika]]*, *[[Luettelo televisiosarjan Muumilaakson tarinoita jaksoista#11. Niisku leijailee taivaalla / Niiskun siivet|Niisku leijailee taivaalla]]*, *[[Luettelo televisiosarjan Muumilaakson tarinoita jaksoista#16. Olioita avaruudesta / Vieraita avaruudesta|Olioita avaruudesta]]*, *[[Luettelo televisiosarjan Muumilaakson tarinoita jaksoista#20. Muumipeikko pelastaa tiikerit / Eläintarhan eläimet|Muumipeikko pelastaa tiikerit]]*, *[[Luettelo televisiosarjan Muumilaakson tarinoita jaksoista#31. Iso jysäys / Iso pamaus|Iso jysäys]]*, *[[Luettelo televisiosarjan Muumilaakson tarinoita jaksoista#33. Lampun henki / Oikukas lampunhenki|Lampun henki]]*, *[[Luettelo televisiosarjan Muumilaakson tarinoita jaksoista#38. Loitsu / Uniloitsu|Loitsu]]*, *[[Luettelo televisiosarjan Muumilaakson tarinoita jaksoista#41. Rosvoja Muumilaaksossa / Muumilaakson varas|Rosvoja Muumilaaksossa]]*, *[[Luettelo televisiosarjan Muumilaakson tarinoita jaksoista#53. Vedenneito / Vedenhengetär|Vedenneito]]*, *[[Luettelo televisiosarjan Muumilaakson tarinoita jaksoista#54. Timantti / Mymmelin timantti|Timantti]]*, *[[Luettelo televisiosarjan Muumilaakson tarinoita jaksoista#57. Äidinrakkaus / Äidillinen rakkaus|Äidinrakkaus]]*, *[[Luettelo televisiosarjan Muumilaakson tarinoita jaksoista#60. Kauhea Pikku Myy / Hirmuinen Pikku Myy|Kauhea Pikku Myy]]*, *[[Luettelo televisiosarjan Muumilaakson tarinoita jaksoista#65. Naamiaiset / Hienot naamiaiset|Naamiaiset]]*, *[[Luettelo televisiosarjan Muumilaakson tarinoita jaksoista#66. Vampyyri / Vampyyri hukassa|Vampyyri]]*, *[[Luettelo televisiosarjan Muumilaakson tarinoita jaksoista#67. Tuoli / Muumipapan tuoli|Tuoli]]*, *[[Luettelo televisiosarjan Muumilaakson tarinoita jaksoista#69. Feeniks-lintu / Kultasiipinen Feeniks|Feeniks-lintu]]*, *[[Luettelo televisiosarjan Muumilaakson tarinoita jaksoista#73. Luola / Pyöreän saaren luola|Luola]]*, *[[Luettelo televisiosarjan Muumilaakson tarinoita jaksoista#76. Talon maalausta / Maalataan talo|Talon maalausta]]*, *[[Luettelo televisiosarjan Muumilaakson tarinoita jaksoista#79. Muumipeikon kihlaus / Avioliittoleikki|Muumipeikon kihlaus]]*, *[[Luettelo televisiosarjan Muumilaakson tarinoita jaksoista#86. Poliisimestarin veljenpoika / Poliisimestarin innokas veljenpoika|Poliisimestarin veljenpoika]]*, *[[Luettelo televisiosarjan Muumilaakson tarinoita jaksoista#88. Muumitalvi / Tahmatassu ja salaisuudet|Muumitalvi]]*, *[[Luettelo televisiosarjan Muumilaakson tarinoita jaksoista#90. Muumit muinaisuudessa I / Aikamatka aavikolle|Muumit muinaisuudessa I]]*, *[[Luettelo televisiosarjan Muumilaakson tarinoita jaksoista#91. Muumit muinaisuudessa II / Aikamatka Kleopatran luo|Muumit muinaisuudessa II]]*, *[[Luettelo televisiosarjan Muumilaakson tarinoita jaksoista#94. Muumipeikko ja Haisuli vaihdokkaina / Muumipeikko ja Haisuli vaihtavat paikkaa|Muumipeikko ja Haisuli vaihdokkaina]]*, *[[Luettelo televisiosarjan Muumilaakson tarinoita jaksoista#100. Punainen täysikuu / Punainen kuutamo|Punainen täysikuu]]* ja *[[Luettelo televisiosarjan Muumilaakson tarinoita jaksoista#104. Kultainen valtakunta / Aikamatka kultaiseen valtakuntaan|Kultainen valtakunta]]* sekä alun perin Suomessa julkaisemattomassa jaksossa *[[Luettelo televisiosarjan Muumilaakson tarinoita jaksoista#12. Muumit ja taistelu merirosvoa vastaan / Hurja merirosvo|Hurja merirosvo]]*. Poliisimestari ei puhu lainkaan jaksoissa *Taikurin taika*, *Niisku leijailee taivaalla*, *Feeniks-lintu* ja *Muumit muinaisuudessa I*. Ensin mainitussa hänet nähdään Muumimamman käsilaukun löytymisen kunniaksi järjestetyissä juhlissa. Toiseksi mainitussa hänet nähdään vain hetken ajan kohtauksessa, jossa rakennetaan Niiskun vajaa. Kolmanneksi mainitussa hän on Muumilaakson väen mukana tekemässä kokkoa, jossa Feeniks-lintu palaa syntyäkseen uudestaan. Viimeiseksi mainitussa hänet nähdään kohtauksessa, jossa Muumiperhe joutuu aikakoneen mukana muinaiseen Egyptiin.

## Poliisimestarin suomenkieliset ääninäyttelijät

## Lähteet